Pelilih Menua Bau

Pelilih Menua Bau nya sebengkah pelilih menua, ba Bagi Menua Kuching, Sarawak, Malaysia. Indu nengeri ungkup pelilih menua tu iya nya Pasar Bau. Dalam pelilih menua tu, bisi mega mengeri bukai baka Paku, Siniawan, Taiton, Jambusan enggau Tondong. Nitihka pengawa pengitung tubuh taun 2020, bisi 52,643 iku orang ti diau ba pelilih menua tu. 

 Sejarah 
Pelilih Menua udah ditumbuhka ba taun 1931, maya jeman perintah Charles Vyner Brooke. Penumbuh Opis Pelilih Menua Bau ngambi haribulan penyiri pemesai pelilih menua Bau keterubah iya nya W.S.B. Duck kena 17 Julai 1931. Pusat pelilih menua tu mega dirikut bisi diubah mayuh kali iya nya berengkah ba Siniawan, Paku lalu ke penudi iya ba pasar Bau.

Mengeri enggau kampung
Bau
Dalam pasar Bau, bisi opis Kaunsil Pelilih Menua Bau.

Siniawan
Siniawan merengkahka pengawa dagang tamu malam kenyau ari taun 2010.

Paku
Ba Paku, bisi siti mata ai angat ti nyadi alai dagang temuai. Fasiliti ba mata ai angat Paku hot springs udah dikemanahka kena taun 2021.

Taiton
Kandang menua Taiton area ngundan rentang gunung, gua, danau sereta tepikung.

 Demografi 

Bepelasarka Pengawa Ngitung Tubuh enggau Rumah Malaysia 2020, penyampau orang ke nguan pelilih menua Bau sepemayuh 52,643 iku orang enggau pemadat 60 orang perkilometer persegi ti dikategori nyadi agih orang nguan sedang. Pengawa ngitung tubuh tu mega ngerikut sepemayuh 11,279 isi rumah enggau 15,187 alai diau. Majoriti orang ke diau ba pelilih menua Bau nya Bumiputera ke ukai Melayu, enggau majoriti sida bebansa Bidayuh. Orang bansa Cina nyadi raban bansa kedua pemadu besai ditangkanka orang bansa Melayu. Orang ke ukai peranak menua tu bisi 1,118 iku orang.
+Penyampau orang nitihka bansa maya taun 2020.StatusBansaPenyanpauPeranakMelayu4,651Bumiputera ke bukai38,015China8,654India93Ke bukai112Ukai peranak -1,118Penyampau52,643

 Pengarap 

Ba pelilih menua Bau, pengarap Kristian nya pengarap pemadu mayuh dipegai orang ke diau dia enggau 73 peratus lalu ditangkanka pengarap Buddha sepemayuh 13 peratus sereta pengarap Islam sepemayuh 12 peratus. Pengarap Hindu enggau ke bukai, sereta orang ke nadai pengarap dirikutka kurang ari satu peratus.
+Penyampau orang nitihka pengarap (2020)PengarapPemyampauKristian38,422Buddha7,219Islam6,234Hindu14Ke bukai353Nadai pengarap327Enda ditemu74Penyampau52,643

Malin